b'\n_START_ARTICLE_\nMiguel Chevalier\n_START_SECTION_\nBiografia\n_START_PARAGRAPH_\nMiguel Chevalier es va diplomar a l\xe2\x80\x99Ecole Nationale Sup\xc3\xa9riure des Beaux-Arts de Paris l\'any 1981, el 1983 a l\xe2\x80\x99Ecole Nationale Sup\xc3\xa9riure des Arts D\xc3\xa9coratifs de Par\xc3\xads, i el 1983 es va llicenciar en art i arqueologia, a la Universitat de Par\xc3\xads La Sorbona; aquest mateix any tamb\xc3\xa9 es va llicenciar en arts pl\xc3\xa0stiques a la Universit\xc3\xa9 de Paris Saint-Charles.  Ha estat mereixedor de diverses beques, la primera d\xe2\x80\x99elles, el 1983, la Lavoisier concedida pel Ministeri de Relacions Exteriors de Fran\xc3\xa7a, per estudiar al Pratt Institute, de Nova York (EUA), i altres distincions com la que el va portar entre 1993 i 1994 a ser artista resident a la Vila Kujoyama de Kyoto (Jap\xc3\xb3).   _NEWLINE_Entre 1986 i 1999, tamb\xc3\xa9 ha desenvolupat la vessant pedag\xc3\xb2gica, com a fundador i/o director de tallers relacionats amb la infografia, fent-se c\xc3\xa0rrec de cursos, o intervenint amb confer\xc3\xa8ncies o altre tipus d\'actes o estudis  relacionades amb el seu art, a m\xc3\xa9s \xc3\xa9s autor de diversos articles a diaris i revistes._NEWLINE_Durant la seva infantesa s\'encantava amb els contes o les aventures que s\'imaginava o que llegia en les revistes il\xc2\xb7lustrades, i que han influ\xc3\xaft en la seva obra, plena de jungles fant\xc3\xa0stiques, catifes voladores, o focs d\'artifici.\n_START_SECTION_\nTraject\xc3\xb2ria\n_START_PARAGRAPH_\nMalgrat que Chevalier en la seva \xc3\xa8poca d\'estudiant es va interessar per l\'obra en v\xc3\xaddeo del Sud-core\xc3\xa0 Nam June Paik, o en els rayogrames de Man Ray i d\'altres artistes, es va sentir lluny de la figuraci\xc3\xb3 lliure, dels neo-expressionistes alemanys, del grafit i dels pintors italians reunits al voltant d\xe2\x80\x99Achille Bonito Oliva i va preferir explorar territoris encara verges i crear una nova escriptura amb l\'ajut dels estris inform\xc3\xa0tics, que va aprendre a manejar com a artista i autodidacta._NEWLINE_Des de principis dels anys 1980 la seva obra utilitza com a llenguatge pl\xc3\xa0stic nom\xc3\xa9s els nous mitjans que la inform\xc3\xa0tica li permeten, i malgrat que en moments ha causat escepticisme per aquells que s\'han demanat si era un t\xc3\xa8cnic o un artista, ha situat a Chevalier en l\'avantguarda internacional, com un pioner en l\xe2\x80\x99art virtual i l\'art digital, i l\'han convertit en un dels artistes contemporanis m\xc3\xa9s significatius.  _NEWLINE_La major complexitat de l\'obra de Chevalier ha anat paral\xc2\xb7lela a l\'evoluci\xc3\xb3 de la inform\xc3\xa0tica, que l\'han portat a treballar els darrers anys en col\xc2\xb7laboraci\xc3\xb3 d\'experts en la mat\xc3\xa8ria, com els que l\'han ajudat en la realitzaci\xc3\xb3 de les obres de les seves darreres exposicions, com Power Pixels 2014, en les que el pixel ampliat \xc3\xa9s treballat, fix o en moviment, com si es tract\xc3\xa9s d\'una pinzellada pict\xc3\xb2rica, i amb les quals, gaireb\xc3\xa9 sempre, l\'espectador pot interactuar. _NEWLINE_Al llarg de la seva traject\xc3\xb2ria, temes com el clonatge, les nano-tecnologies, la rob\xc3\xb2tica, la realitat virtual, la realitat augmentada, constitueixen la base de la seva reflexi\xc3\xb3, i de les seves creacions que es modelitzen i simulen les condicions de vida dels \xc3\xa9ssers vius, animals o vegetals, en aquest darrer cas, inspirant-se en els models cient\xc3\xadfics desenvolupats per l\'institut nacional de la recerca agron\xc3\xb2mica (INRA), del l\'estat Franc\xc3\xa9s. _NEWLINE_Miguel Chevalier, suscita l\'inter\xc3\xa8s i la imaginaci\xc3\xb3 de l\'espectador amb tots aquells ressorts que li ofereixen les eines inform\xc3\xa0tiques actuals i les noves tecnologies, per\xc3\xb2 amb propostes de l\'art de tots els temps: els \xc3\xa9ssers vius i la seva naturalesa, l\'activitat humana des de diverses vessants: els seus despla\xc3\xa7aments, la seva industria, les comunicacions, els paisatges. En tant que artista, fa la impressi\xc3\xb3 d\'exercir diversos rols alhora, com a bot\xc3\xa0nic, jardiner, paisatgista i cient\xc3\xadfic. _NEWLINE_\xc3\x89s seva aquesta reflexi\xc3\xb3: No \xc3\xa9s perqu\xc3\xa8 utilitzo l\'ordinador que soc modern\n_START_SECTION_\nContext\n_START_PARAGRAPH_\nEl tipus d\'art de Miguel Chevalier forma part, juntament amb altres formes d\'art electr\xc3\xb2nic, de l\'anomenat art multim\xc3\xa8dia (en angl\xc3\xa8s media art), i que es defineix com a art contemporani que utilitza les noves tecnologies de la comunicaci\xc3\xb3, entre les quals el v\xc3\xaddeo, aparegut als anys seixanta, n\'\xc3\xa9s el pioner. Art que depenent del context en qu\xc3\xa8 es desenvolupa d\xc3\xb3na lloc a diversos tipus d\'expressions que fan refer\xc3\xa8ncia a un mateix tipus d\'obres: v\xc3\xaddeo independent, v\xc3\xaddeo alternatiu, videoart, v\xc3\xaddeo de creaci\xc3\xb3, etc., en definitiva v\xc3\xaddeo, com a mitja de comunicaci\xc3\xb3 i de creativitat art\xc3\xadstica. El context hist\xc3\xb2ric d\'aquesta nova forma de manifestaci\xc3\xb3 art\xc3\xadstica \xc3\xa9s el de la d\xc3\xa8cada dels anys seixanta i setanta del segle XX, en qu\xc3\xa8 van confluir una determinada situaci\xc3\xb3 pol\xc3\xadtica internacional i avan\xc3\xa7os tecnol\xc3\xb2gics, entre ells l\'aparici\xc3\xb3 de la televisi\xc3\xb3 com a mitj\xc3\xa0 hegem\xc3\xb2nic i un determinat sentiment cultural que va possibilitar determinats moviments art\xc3\xadstics, que utilitzaven el v\xc3\xaddeo com a mitj\xc3\xa0 per al desenvolupament de dues activitats diferents: l\'art\xc3\xadstica, que esdevindria en l\'anomenat videoart i l\'activista i comunit\xc3\xa0ria, dominada per una vocaci\xc3\xb3 pol\xc3\xadtica i revolucion\xc3\xa0ria. _NEWLINE_L\'any 1958, un abans del naixement de Chevalier, es va celebrar a Dusseldorf (Alemanya) una exposici\xc3\xb3 antol\xc3\xb2gica sobre el dadaisme organitzada per creadors europeus i nord-americans, de disciplines art\xc3\xadstiques variades, que liderats pel litu\xc3\xa0 George Maciunas es va constituir en un grup homogeni, internacional i n\xc3\xb2mada, que durant el Festival de Wiesbaden (setembre del 1962) va assumir per primera vegada el nom de Fluxus (flu\xc3\xafdesa), amb el que s\'identificava un moviment avantguardista transgressor dels c\xc3\xa0nons acad\xc3\xa8mics, art\xc3\xadstics i culturals. Els membres de dit moviment, entre ells el mateix Maciunas, Robert Fillou, Nam June Paik, Wolf Vostell, i fins quasi 300 m\xc3\xa9s, eren canviants i van anar entrant i sortint del grup durant els gaireb\xc3\xa9 vint anys de la seva duraci\xc3\xb3, coincidents amb l\'etapa de formaci\xc3\xb3 acad\xc3\xa8mica de Chevalier, segons el qual, a principis dels anys 1980 a Belles Arts de Par\xc3\xads, juntament amb altres estudiants es plantejava qu\xc3\xa9 fer amb totes les de-construccions i negacions del camp de l\'art i de la pintura. Dins d\'aquest context, Chevalier se sentia lluny d\'aquests moviments, i desitjava explorar nous territoris, com demostra la seva traject\xc3\xb2ria i la seva obra, que ha rebut la influ\xc3\xa8ncia d\'artistes i professionals de disciplines diverses, coetanis o no, amb molts dels quals ha col\xc2\xb7laborat, des d\'inform\xc3\xa0tics del col\xc2\xb7lectiu Music2eye, amb els que a principis dels anys 2000, va concebre Sur-Natures, compositors com Michael Redolfi i Jacob Baboni-Schilingui a L\'origen del m\xc3\xb3n i molts d\'altres._NEWLINE_Des de la seva legitimaci\xc3\xb3, a la d\xc3\xa8cada del 1970, el videoart o v\xc3\xaddeo de creaci\xc3\xb3, s\'ha consolidat com una disciplina art\xc3\xadstica m\xc3\xa9s amb les seves diverses vessants, les traject\xc3\xb2ries personals dels seus autors, i les seves manifestacions, que van des de la utilitzaci\xc3\xb3 de la imatge corporal per expressar la seva subjectivitat, les seves emocions, explicar les seves ide\xc3\xa9s, la seva sexualitat, en definitiva, narrar la pr\xc3\xb2pia vida o la dels altres, com fa Antonio Perumanes en la seva obra videogr\xc3\xa0fica Mortalla (1994), o els autoretrats de Marina Abramovic i Orlan, i la videodansa que van iniciar el realitzador Charles Atlas i el creador de dansa contempor\xc3\xa0nia Merce Cunningham, fins al v\xc3\xaddeoart comprom\xc3\xa8s que opta per la cr\xc3\xadtica social i pol\xc3\xadtica, el q\xc3\xbcestionament dels mitjans de comunicaci\xc3\xb3 de massa i la discriminaci\xc3\xb3 cultural o de g\xc3\xa8nere, dels que en s\xc3\xb3n exponents Fred Forest, Antoni Muntadas, Ingo G\xc3\xbcnther, Marcelo Exp\xc3\xb3sito, o Marta Rosler. Altres opten per l\'aspecte narratiu explicant hist\xc3\xb2ries intimes i relats viatgers, com la nord-americana Sadie Benning, Joe Gibbon, Steve Reinke, el nord-americ\xc3\xa0 Adam Cohen o el franc\xc3\xa8s Robert Cahen, que realitza les seves obres a partir d\'imatges que evolucionen amb el temps. _NEWLINE_Una de les principals aportacions de Miquel Chavelier en aquest context del videoart o del v\xc3\xaddeo de creaci\xc3\xb3, \xc3\xa9s el fet d\'haver explorat, territoris encara verges al comen\xc3\xa7ar la seva activitat art\xc3\xadstica i crear una nova escriptura amb l\'ajut dels estris inform\xc3\xa0tics._NEWLINE_Els autors m\xc3\xa9s rellevants actualment, del v\xc3\xaddeo de creaci\xc3\xb3 s\xc3\xb3n els nord-americans Bill Viola, per a qui el v\xc3\xaddeo \xc3\xa9s un instrument d\'investigaci\xc3\xb3 de la realitat que pot fer visible el que no \xc3\xa9s i Gary Hill per a qui el so i el llenguatge s\xc3\xb3n els materials responsables de l\'estructura de les imatges, i el catal\xc3\xa0 Antoni Muntadas qui sense abandonar el seu inter\xc3\xa8s per l\'art comprom\xc3\xa8s relacionat amb els mitjans de comunicaci\xc3\xb3, s\'interessa pel mateix context de l\'art analitzant la tasca dels seus mediadors, la seva audi\xc3\xa8ncia, els sistemes de codificaci\xc3\xb3 i els processos d\'informaci\xc3\xb3, essent el seu lema: fer visible l\'invisible. _NEWLINE_Com en altres disciplines art\xc3\xadstiques, els videocreadors realitzen i/o mostren les seves obres de manera individual, per\xc3\xb2 tamb\xc3\xa9 conjunta, com Pia MYrvolD, Orlan, ja citat, i Anne Senstad, amb els que Miguel Chevalier, va participar col\xc2\xb7lectivament en l\'exposici\xc3\xb3 "Les metamorfosis del Virtual, 100 anys d\'art i de llibertat", a l\'oficina de la Zettere, dins el context de la 55\xc3\xa0 Biennal de Ven\xc3\xa8cia (It\xc3\xa0lia) l\'any 2013.\n_START_SECTION_\nObra\n_START_PARAGRAPH_\nL\'obra de Miguel Chevalier \xc3\xa9s  molt \xc3\xa0mplia i variada, experimental i de disciplina plural, i formula de nou els aspectes essencials de la hist\xc3\xb2ria de l\'art.  La seva tem\xc3\xa0tica \xc3\xa9s diversa i alhora recurrent, com els fluxos i les recerques, les ciutats virtuals i les arabesques, la relaci\xc3\xb3 entre la natura i l\'artifici. Entre els seus treballs, hi ha obres de diversa envergadura, des d\'obres arquitect\xc3\xb2niques i comandes p\xc3\xbabliques fins a les creacions per a iPhone i iPad, passant per les instal\xc2\xb7lacions de v\xc3\xaddeo, Dvd'